Rīgā

|  |  |  |
| --- | --- | --- |
|  07.12.2018. | Nr. |  4.3-4/5-VK/5977 |
|  |  |  |

**Valsts kancelejai**

*Par Ministru kabineta sēdes protokollēmuma projektu*

*“Par Ministru kabineta 2018.gada 13.novembra sēdes*

*protokollēmuma (prot. Nr.52 49.§) “Informatīvais*

*ziņojums “Par risinājumu no akcīzes nodokļa*

*atbrīvotās dīzeļdegvielas pieejamības uzlabošanai*

*zvejas kuģos piekrastes ūdeņos un iekšējos ūdeņos””*

 *2.punktā dotā uzdevuma izpildi”*

Saskaņā ar Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 244.punktu, iesniedzu izskatīšanai Ministru kabineta sēdē Ministru kabineta sēdes protokollēmuma projektu “Par Ministru kabineta 2018.gada 13.novembra sēdes protokollēmuma (prot. Nr.52 49.§) “Informatīvais ziņojums “Par risinājumu no akcīzes nodokļa atbrīvotās dīzeļdegvielas pieejamības uzlabošanai zvejas kuģos piekrastes ūdeņos un iekšējos ūdeņos”” 2.punktā dotā uzdevuma izpildi” (turpmāk – protokollēmuma projekts).

|  |  |  |
| --- | --- | --- |
| 1. | Iesniegšanas pamatojums | Ministru kabineta 2018.gada 13.novembra sēdes protokollēmuma (prot. Nr.52 49.§) 2.punktā ir uzdots Finanšu ministrijai līdz 2018.gada 1.decembrim sagatavot un finanšu ministram iesniegt izskatīšanai Ministru kabinetā grozījumus likumā "Par akcīzes nodokli", kas paredz dīzeļdegvielai, kuru izmanto kā degvielu kuģos zvejai iekšējos ūdeņos un zvejai piekrastes ūdeņos, piemērot samazinātu akcīzes nodokļa likmi atbilstoši likuma 14.panta 2.2 daļā noteiktajam apmēram, vienlaikus paredzot akcīzes nodokļa atmaksu par dīzeļdegvielu, kuru izmanto zvejai piekrastes ūdeņos.Ņemot vērā, ka likumprojektā “Grozījumi likumā “Par akcīzes nodokli” (turpmāk – likumprojekts) piedāvātā risinājuma rezultātā varētu rasties negatīva fiskālā ietekme, kas, ņemot vērā nelielo patērētās dīzeļdegvielas apjomu, vērtējama kā nebūtiska. Savukārt fiskālā ietekme no akcīzes nodokļa atmaksas par dīzeļdegvielu, kuru izmanto kā degvielu zvejas kuģos piekrastes ūdeņos, vērtējama kā neitrāla, jo arī pašlaik minētā dīzeļdegviela ir atbrīvota no akcīzes nodokļa. Līdz ar to būtu lietderīgi šo likumprojektu skatīt kopā ar likumprojektu “Par valsts budžetu 2019.gadam” pavadošo likumprojektu paketē.Ņemot vērā minēto, Finanšu ministrija ir sagatavojusi protokollēmuma projektu, kas paredz Ministru kabineta 2018.gada 13.novembra sēdes protokollēmuma (prot. Nr.52 49.§) 2.punktā dotā uzdevuma izpildi noteikt atbilstoši 2019.gada valsts budžeta pavadošo likumprojektu virzības plānam. |
| 2. | Valsts sekretāru sanāksmes datums un numurs | Saskaņā ar Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 73.1.apakšpunktu valsts sekretāru sanāksmē nav nepieciešams izsludināt Ministru kabineta sēdes protokollēmuma projektu par Ministru kabineta sēdes protokollēmumā ministrijai dotā uzdevuma izpildi. |
| 3. | Informācija par saskaņojumiem | Protokollēmuma projekts ir saskaņots ar Zemkopības ministriju. |
| 4. | Informācija par saskaņojumu ar Eiropas Savienības institūcijām | Nav attiecināms. |
| 5. | Politikas joma | Budžeta un finanšu politikas joma. |
| 6. | Atbildīgā amatpersona | Juris Lukss, Finanšu ministrijas Netiešo nodokļu departamenta Muitas un akcīzes nodokļa nodaļas vecākais referents. |
| 7. | Uzaicināmās personas | Solvita Āmare-Pilka, Finanšu ministrijas Netiešo nodokļu departamenta direktore. |
| 8. | Projekta ierobežotas pieejamības statuss | Protokollēmuma projektam nav piešķirts ierobežotas pieejamības statuss. |
| 9. | Cita informācija | Nav. |

# Pielikumā:

1. Ministru kabineta sēdes protokollēmuma projekts (datne: FMProt\_0412918\_mk\_prot\_52) uz 1 lp.;
2. Zemkopības ministrijas 2018.gada 4.decembrī elektroniski sniegtais atzinums (datne: ZMAtz\_041218\_mk\_prot\_52) uz 1 lp.

Finanšu ministre D.Reizniece-Ozola

Lukss 67083846

Juris.Lukss@fm.gov.lv